 Mircea Rednic, lacrimi pentru cel mai bun prieten al lui: "Drum bun, Popică!".
Mircea Rednic a fost extrem de afectat de moartea lui Ionuţ Popa. Cei doi erau foarte buni prieteni. Ionuţ Popa a decedat astăzi, 25 iunie.
Mircea Rednic a fost extrem de afectat la aflarea veştii că Ionuţ Popa s-a stins din viaţă.Cei doi erau buni prieteni, iar Rednic a făcut tot posibilul pentru a-l ajuta.Actualul antrenor al Iaşiului nu s-a putut opri din plâns în momentul în care a vorbit despre Ionuţ Popa."Astăzi e o zi neagră şi tristă. Am pierdut un prieten, am pierdut un om de fotbal. Un om care în această perioadă, de când sunt la Iaşi, m-a susţinut. Nu pot să uit, în afară de mesajele pe care le primeam după fiecare meci când mi s-a strigat demisia, el m-a sunat şi m-a încurajat şi mi-a zis că până la urmă o să reuşesc aici.Tot speram, am vorbit şi cu fata lui, m-am rugat şi la Dumnezeu să îşi revină. N-a mai revenit şi Popică a plecat dintre noi până la urmă.Orice intervenţie chirurgicală nu mai aducea nicio îmbunătăţire în sănătatea lui. Cu regrete, pot să spun că e o zi tristă şi Dumnezeu să-l odhnească pentru că a fost un om bun, un om cu suflet mare.Drum bun, Popică!", a declarat Mircea Rednic, în lacrimi.